ddrg/super_eurlex huggingface dataset:
(1)

Med henblik på at bringe deres visumpolitik i overensstemmelse med bestemmelserne i Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (1), gav nogle medlemsstater forud for deres tiltrædelse af Unionen Den Føderative Republik Brasiliens (»Brasilien«) borgere visumfritagelse, eftersom Brasilien står på listen over tredjelande, hvis statsborgere er fritaget fra visumpligten.
(1)

Forordning (EU) nr. 407/2010 åbner mulighed for, at Unionen kan yde finansiel støtte til medlemsstater, som er i vanskeligheder eller i alvorlig risiko for store økonomiske eller finansielle vanskeligheder som følge af usædvanlige begivenheder uden for dens egen kontrol i form af lån eller kreditlinjer, som tildeles ved en afgørelse truffet af Rådet for Den Europæiske Union.
(2)

Den 9. juni 2009 vedtog Rådet fælles aktion 2009/445/FUSP (3), der ændrede fælles aktion 2008/124/FUSP ved at forhøje det finansielle referencebeløb for at dække udgifterne til Den Europæiske Unions retsstatsmission i Kosovo (i det følgende benævnt »EULEX KOSOVO«) indtil udløbet af fælles aktion 2008/124/FUSP.
(2)

Den 5. december 2005 bemyndigede Rådet Kommissionen til at indlede forhandlinger om partnerskabsaftaler for at gennemføre EU-handlingsplanen.
DA Den Europæiske Unions Tidende L 271/18

KOMMISSIONENS AFGØRELSE

af 14. oktober 2010

om beløb overført fra de nationale støtteprogrammer i vinsektoren til enkeltbetalingsordningen som fastsat i Rådets forordning (EF) nr. 1234/2007

(meddelt under nummer K(2010) 7042)

(Kun den engelske, den franske, den græske, den maltesiske og den spanske udgave er autentiske)

(2010/618/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 103za, og

ud fra følgende betragtninger:

(1) Ifølge artikel 103n i forordning (EF) nr. 1234/2007 er fordelingen af de disponible EU-midler og budgetbegrænsningerne for de nationale støtteprogrammer i vinsektoren fastsat i bilag Xb til nævnte forordning.

(2) Nogle medlemsstater har i henhold til artikel 103o i forordning (EF) nr. 1234/2007 planlagt at overføre midler til enkeltbetalingsordningen, eller de har fastsat efterfølgende ændringer af deres nationale støtteprogrammer.

(3) Ifølge artikel 3 i Kommissionens forordning (EF) nr. 555/2008 (2) bør medlemsstaterne meddele alle efterfølgende overførsler til enkeltbetalingsordningen inden den 1. december forud for det kalenderår, i hvilket nævnte ordning vil finde anvendelse.

(4) Af hensyn til klarheden bør Kommissionen i overensstemmelse med artikel 103za i forordning (EF) nr. 1234/2007 offentliggøre de beløb, som de pågældende medlemsstater har oplyst efter artikel 2 og 3 i forordning (EF) nr. 555/2008.

(5) Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE AFGØRELSE:

Artikel 1

De beløb, der overføres fra de nationale støtteprogrammer til enkeltbetalingsordningen for regnskabsårene 2010-2013, er fastsat i bilaget til denne afgørelse.

Artikel 2

Denne afgørelse er rettet til Den Hellenske Republik, Kongeriget Spanien, Storhertugdømmet Luxembourg, Republikken Malta og Det Forenede Kongerige Storbritannien og Nordirland.

Udfærdiget i Bruxelles, den 14. oktober 2010. På Kommissionens vegne Dacian CIOLOŞ Medlem af Kommissionen

(1) EUT L 299 af 16.11.2007, s. 1.

(2) EUT L 170 af 30.6.2008, s. 1.
(5)

I medfør af artikel 3 i protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet som bilag til traktaten om Den Europæiske Union og traktaten om Den Europæiske Unions funktionsmåde, har disse medlemsstater givet meddelelse om, at de ønsker at deltage i vedtagelsen og anvendelsen af denne afgørelse.
(71)

Selv hvis Polen inden for tre måneder ikke havde gjort indsigelse mod ændringen i Fællesskabets definition af stålindustrien, som i 2002 blev udvidet til at omfatte rørproducenter, kunne ændringerne i EU-lovgivningen ikke finde anvendelse på støtte, der ikke var underlagt Europaaftalen, nemlig støtte, der ikke var omfattet af EKSF-traktaten. Protokol nr. 8 udgør herudover lex specialis, og Kommissionen kan derfor ikke anvende den udvidede definition af jern- og stålsektoren efter udløbet af EKSF-traktaten til at fastsætte protokollens anvendelsesomfang. Det er derfor nødvendigt at foretage en tydelig sondring mellem »udviklingskarakteren« af den lovgivning, der gælder for statsstøtte til den polske stålindustri forud for tiltrædelsen til EU i henhold til Europaaftalen, og Kommissionens kompetence til at udøve kontrol med tilbagevirkende kraft, hvilket fremgår af protokol nr. 8, protokol nr. 2 til Europaaftalen samt associeringsrådets afgørelse. Kommissionens kompetence er underlagt en nøjagtig fortolkning.
DA Den Europæiske Unions Tidende L 266/62

KOMMISSIONENS AFGØRELSE

af 8. oktober 2010

om ændring af beslutning 2006/241/EF for så vidt angår import af guano fra Madagaskar

(meddelt under nummer K(2010) 6798)

(EØS-relevant tekst)

(2010/611/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og

ud fra følgende betragtninger:

(1) Ved Kommissionens beslutning 2006/241/EF af 24. marts 2006 om beskyttelsesforanstaltninger over for visse produkter af animalsk oprindelse, bortset fra fiskerivarer, med oprindelse i Madagaskar (2) forbydes indførsel til Unionen af animalske produkter, undtagen fiskevarer og snegle, med oprindelse i Madagaskar.

(2) Madagaskar er interesseret i at eksportere guano til Unionen.

(3) Ved Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (3), forbydes indførsel og transit af animalske biprodukter og forarbejdede produkter, medmindre det er i overensstemmelse med forordningen.

(4) I henhold til forordning (EF) nr. 1774/2002 er gylle kategori 2-materiale. Definitionen af gylle i bilag I til forordningen omfatter guano, der kan være enten uforarbejdet eller forarbejdet i overensstemmelse med kapitel III i bilag VIII til forordningen. For afsætning af guano gælder ingen dyresundhedsmæssige betingelser, jf. del III i førnævnte kapitel.

(5) Det fastsættes desuden i forordning (EF) nr. 1774/2002, at bestemmelserne om indførsel fra tredjelande af produkter, der er omhandlet i forordningens bilag VII og VIII, ikke må være gunstigere eller mere ugunstige end dem, der gælder for fremstilling og afsætning af tilsvarende EU-produkter.

(6) Import af guano fra Madagaskar bør derfor ikke længere forbydes.

(7) Beslutning 2006/241/EF bør derfor ændres i overensstemmelse hermed.

(8) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Artikel 1 i beslutning 2006/241/EF affattes således:

»Artikel 1 Denne beslutning gælder for produkter af animalsk oprindelse, bortset fra fiskerivarer, snegle og guano, med oprindelse i Madagaskar.«

Artikel 2

Denne afgørelse er rettet til medlemsstaterne.

Udfærdiget i Bruxelles, den 8. oktober 2010. På Kommissionens vegne John DALLI Medlem af Kommissionen

(1) EFT L 24 af 30.1.1998, s. 9.

(2) EUT L 88 af 25.3.2006, s. 63.

(3) EFT L 273 af 10.10.2002, s. 1.
(3)

Formålet med foranstaltningen er, at en grænsebro over Mosel og den tilhørende byggeplads, for så vidt angår levering af varer og tjenesteydelser, erhvervelser inden for Fællesskabet af varer og indførsel af varer, der er bestemt til istandsættelsen og den efterfølgende vedligeholdelse af den nævnte bro, skal betragtes som værende fuldt ud beliggende på Storhertugdømmet Luxembourgs område i overensstemmelse med en aftale indgået mellem de to lande.
(4)

Sådanne ordninger har tidligere vist sig at være en effektivt forebyggende foranstaltning i en sektor, hvor opkrævning af moms vanskeliggøres af problemerne med at identificere og overvåge underleverandørernes aktiviteter. Den pågældende foranstaltning skal derfor betragtes som et tiltag, der skal forhindre visse former for momsunddragelse og momsundgåelse i konfektionsbranchen.
(4)

Ifølge foranstaltningen vil hele anlægsområdet for den eksisterende tunnel samt anlægsområdet for den nye tunnel blive anset for at være omfattet af Italiens område med hensyn til levering af varer, tjenesteydelser, erhvervelser inden for Fællesskabet og indførsler med henblik på opførelsen samt driften, vedligeholdelsen og sikkerheden af de to tunneller. I mangel af en sådan foranstaltning ville det som følge af territorialitetsprincippet være nødvendigt ved hver leverance at fastslå, hvorvidt beskatningsstedet er Frankrig eller Italien.
(12)

For så vidt angår Indorama havde denne koncern to forskellige produktionsanlæg i UP — ét i Nederlandene og ét i Det Forenede Kongerige. Medtagelsen af denne koncern i stikprøven er i overensstemmelse med den anvendte stikprøvemetode, da de pågældende anlæg udgjorde en enkelt enhed i juridisk og regnskabsmæssig henseende. For så vidt angår Equipolymers, som havde to separate enheder, der producerede PET i UP (én i Italien og én i Tyskland), indberettede virksomheden konsoliderede regnskaber for de to produktionssteder. Da de konsoliderede regnskaber kunne kontrolleres i forbindelse med et enkelt besøg på virksomhedens hovedsæde, blev det besluttet at acceptere den konsoliderede indberetning og behandle Equipolymers' PET-producerende virksomheder som en enkelt enhed med henblik på denne procedure. Med hensyn til påstanden om, at Artenius og M&G Polimeri skulle indgå i stikprøven, fordi de var førende virksomheder på markedet, henvises der til, at ingen af deres individuelle enheder tilhørte de virksomheder, der sælger de største mængder til kunder i EU.
(4)

En række virksomheder har inden for fristen på tre måneder efter offentliggørelsen af oplysningerne tilkendegivet interesse for at overtage hvervet som deltagere for de pågældende stoffer og produkttyper. De pågældende virksomheder har dog ikke efterfølgende indsendt et fuldstændigt dossier.
2.1.

Angiv venligst for hver af de tyve aktiviteter i bilag II A, afsnit I, og aktiviteterne i bilag II A, afsnit II, hvor mange af de anlæg, der er omfattet af direktiv 1999/13/EF, der henhører under de nedennævnte kategorier pr. 31. december 2013: — det samlede antal anlæg — antallet af anlæg, der også er omfattet af direktiv 2008/1/EF (IPPC-direktivet) — antallet af anlæg, der er registreret eller godkendt i henhold til direktiv 1999/13/EF — antallet af anlæg, der er registreret eller godkendt under anvendelse af reduktionsprogrammet — antallet af anlæg, der er omfattet af en undtagelse, jf. artikel 5, stk. 3, litra a), i direktiv 1999/13/EF. Vedlæg venligst en liste over de pågældende anlæg og angiv begrundelsen for hver enkelt indrømmet undtagelse — antallet af anlæg, der er omfattet af en undtagelse, jf. artikel 5, stk. 3, litra b), i direktiv 1999/13/EF. Vedlæg venligst en liste over de pågældende anlæg og angiv begrundelsen for hver enkelt indrømmet undtagelse.
(2)

For at tilpasse systemerne for attestering af overensstemmelse for byggevaregruppen »SKORSTENE, RØGRØR OG SÆRLIGE BYGGEVARER« til den tekniske udvikling bør bilag 3 til beslutningen justeres.
(2)

I september 2005 bemyndigede Rådet Kommissionen til at indlede forhandlinger med Norge for at opnå en større liberalisering af den bilaterale handel med landbrugsprodukter i henhold til artikel 19 i aftalen om Det Europæiske Økonomiske Samarbejdsområde. Forhandlingerne blev afsluttet med succes, og en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter vedtaget på grundlag af artikel 19 i aftalen om Det Europæiske Økonomiske Samarbejdsområde (»aftalen«) blev paraferet den 28. januar 2010.
(8)

Kystzonerne i Middelhavet er fortsat udsat for en stærk miljøbelastning og er præget af en forringelse af kystressourcerne. Protokollen kan tjene som ramme for en tættere koordineret og integreret tilgang, som involverer offentlige og private aktører, herunder civilsamfundet og erhvervslivet. En sådan inkluderende tilgang, baseret på de bedste tilgængelige videnskabelige observationer og data, er nødvendig for at løse disse problemer på en mere effektiv måde og sikre en mere bæredygtig udvikling af kystzonerne i Middelhavet.
DA Den Europæiske Unions Tidende L 312/25

KOMMISSIONENS AFGØRELSE

af 26. november 2010

om afslutning af regnskaberne for visse betalingsorganer i Tyskland og Spanien vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2009

(meddelt under nummer K(2010) 8223)

(Kun den spanske og den tyske udgave er autentiske)

(2010/722/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 30 og 33,

efter høring af Fondskomitéen, og

ud fra følgende betragtninger:

(1) Kommissionens afgørelse 2010/263/EU (2) afsluttede regnskaberne for regnskabsåret 2009 for alle betalingsorganerne undtagen de tyske betalingsorganer »Baden-Württemberg«, »Bayern«, »Hessen«, »Rheinland-Pfalz«, »Thüringen«, »IBH« og »Helaba«, de spanske betalingsorganer »Andalucia« og »Asturias«, det italienske betalingsorgan »ARBEA« og det rumænske betalingsorgan »PARDF«.

(2) Efter fremsendelsen af nye oplysninger og efter yderligere kontroller kan Kommissionen nu vedtage en afgørelse vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), om, hvorvidt de regnskaber, som de tyske betalingsorganer »Baden-Württemberg«, »Hessen«, »IBH«, »Helaba« og »Thüringen« og de spanske betalingsorganer »Andalucia« og »Asturias« har fremsendt, er fuldstændige, nøjagtige og pålidelige.

(3) Efter artikel 30, stk. 2, i forordning (EF) nr. 1290/2005 foregriber denne afgørelse ikke Kommissionens senere afgørelser om afvisning af EU-finansiering af udgifter, der ikke er afholdt i henhold til EU-bestemmelserne —

VEDTAGET DENNE AFGØRELSE:

Artikel 1

Hermed afsluttes regnskaberne for de tyske betalingsorganer »Baden-Württemberg«, »Hessen«, »IBH«, »Helaba« og »Thüringen« og de spanske betalingsorganer »Andalucia« og »Asturias« vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2009.

I bilaget er angivet de beløb, der under hvert program for udvikling af landdistrikterne skal tilbagebetales af eller udbetales til den enkelte medlemsstat i henhold til denne afgørelse, herunder også de beløb, der følger af anvendelsen af artikel 33, stk. 8, i forordning (EF) nr. 1290/2005.

Artikel 2

Denne afgørelse er rettet til Forbundsrepublikken Tyskland og Kongeriget Spanien.

Udfærdiget i Bruxelles, den 26. november 2010. På Kommissionens vegne Dacian CIOLOŞ Medlem af Kommissionen

(1) EUT L 209 af 11.8.2005, s. 1.

(2) EUT L 113 af 6.5.2010, s. 14.
DA Den Europæiske Unions Tidende L 312/23

KOMMISSIONENS AFGØRELSE

af 26. november 2010

om afslutning af regnskaberne for visse betalingsorganer i Frankrig vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2008

(meddelt under nummer K(2010) 8220)

(Kun den franske udgave er autentisk)

(2010/721/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 30 og 33,

efter høring af Komitéen for Landbrugsfondene, og

ud fra følgende betragtninger:

(1) Kommissionens beslutning 2009/373/EF (2) og afgørelse 2010/59/EU (3) afsluttede regnskaberne for regnskabsåret 2008 for alle betalingsorganerne undtagen det tyske betalingsorgan »Bayern«, det græske betalingsorgan »OPEKEPE«, det franske betalingsorgan »ODARC« og det italienske betalingsorgan »ARBEA«.

(2) Efter fremsendelsen af nye oplysninger og efter yderligere kontroller kan Kommissionen nu træffe afgørelse vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), om, hvorvidt de regnskaber, som det franske betalingsorgan »ODARC« har fremsendt, er fuldstændige, nøjagtige og pålidelige.

(3) I overensstemmelse med artikel 30, stk. 2, i forordning (EF) nr. 1290/2005 foregriber nærværende afgørelse ikke eventuelle senere afgørelser vedtaget af Kommissionen om udelukkelse fra EU-finansiering af udgifter, der ikke er afholdt efter EU-bestemmelserne —

VEDTAGET DENNE AFGØRELSE:

Artikel 1

Hermed afsluttes regnskaberne for det franske betalingsorgan »ODARC« vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2008.

I bilaget er angivet de beløb, der under hvert program for udvikling af landdistrikterne skal tilbagebetales af eller udbetales til den enkelte medlemsstat i henhold til denne afgørelse, herunder også de beløb, der følger af anvendelsen af artikel 33, stk. 8, i forordning (EF) nr. 1290/2005.

Artikel 2

Denne afgørelse er rettet til Den Franske Republik.

Udfærdiget i Bruxelles, den 26. november 2010. På Kommissionens vegne Dacian CIOLOŞ Medlem af Kommissionen

(1) EUT L 209 af 11.8.2005, s. 1.

(2) EUT L 116 af 9.5.2009, s. 21.

(3) EUT L 34 af 5.2.2010, s. 26.
(1)

Kompensationen i grundlaget for momsindtægterne er baseret på artikel 6, stk. 4, i forordning (EØF, Euratom) nr. 1553/89, hvori det fastslås, at når en medlemsstat på grundlag af artikel 176 i Rådets direktiv 2006/112/EF af 28. november 2006 om det fælles merværdiafgiftssystem (2) begrænser eller udelukker retten til at fradrage momsen i et tidligere led, kan grundlaget for de egne momsindtægter fastlægges, som om udøvelsen af fradragsretten ikke var begrænset. Dette gælder kun i forbindelse med køb af personbiler og brændstof til dem og udgifter i forbindelse med leasing og leje samt udgifter til vedligeholdelse og reparation af sådanne biler i det omfang, de anvendes til erhvervskørsel. Østrig foreslog en løsning for beregning af andelen af privat brug i denne kompensation i sit grundlag for de egne momsindtægter.
(2)

Med henblik på fordelingen af transaktioner på statistiske kategorier, jf. artikel 4, stk. 4, i forordning (EØF, Euratom) nr. 1553/89, er Portugal ude af stand til at anvende nationalregnskaber for det næstsidste år forud for det regnskabsår, for hvilket grundlaget for momsindtægterne skal beregnes, da det kun er nationalregnskaberne for 2006, der er tilstrækkeligt detaljerede til at kunne beregne den vægtede gennemsnitssats for regnskabsåret 2009. Portugal bør derfor bemyndiges til at anvende nationalregnskaber for 2006 til beregning af den vægtede gennemsnitssats for regnskabsåret 2009 —
(10)

Parterne har forpligtet sig til at sikre, at grænsekontrollen for udsæd af de arter, der er anført i appendiks 1, første sektion, og for hvilke parterne har anerkendt deres lovgivningers ligestilling, ophæves.
(4)

De resterende mangler vedrører enkelte forhold omkring Sri Lankas procedurer med hensyn til uddannelse, undervisning og attestering af søfarende. Navnlig mangler konkrete retsregler vedrørende undervisernes kvalifikationer, anvendelse af simulatorer samt udarbejdelse og afprøvning af simulatorøvelser i en af de maritime uddannelses- og undervisningsinstitutioner, som man undersøgte. Sri Lankas myndigheder er derfor blevet opfordret til at gennemføre yderligere korrigerende foranstaltninger vedrørende disse forhold. Manglerne er imidlertid ikke af en sådan art, at det berettiger til at rejse tvivl om, hvorvidt Sri Lankas system for uddannelse, undervisning og bevisudstedelse inden for søfartsområdet overholder STCW-konventionen.
DA Den Europæiske Unions Tidende L 308/1

RÅDETS AFGØRELSE

af 3. juni 2010

om undertegnelse på Den Europæiske Unions vegne af aftalen mellem Den Europæiske Union og Georgien om lettelse af udstedelsen af visa

(2010/706/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 27. november 2008 gav Rådet Kommissionen bemyndigelse til at indlede forhandlinger med Georgien om en aftale mellem Den Europæiske Union og Georgien om lettelse af udstedelsen af visa (i det følgende benævnt »aftalen«). Forhandlingerne blev afsluttet med et positivt resultat, og aftalen blev paraferet den 25. november 2009.

(2) Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (1); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

(3) Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (2); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.

(4) I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

(5) Aftalen bør undertegnes med forbehold af dens indgåelse —

VEDTAGET DENNE AFGØRELSE:

Artikel 1

Undertegnelsen af aftalen mellem Den Europæiske Union og Georgien om lettelse af udstedelsen af visa (i det følgende benævnt »aftalen«) godkendes herved på Unionens vegne med forbehold af indgåelse af aftalen (3).

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne med forbehold af dens indgåelse.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 3. juni 2010. På Rådets vegne A. PÉREZ RUBALCABA Formand

(1) EFT L 131 af 1.6.2000, s. 43.

(2) EFT L 64 af 7.3.2002, s. 20.

(3) Teksterne til aftalen, protokollen og erklæringerne vil blive offentliggjort sammen med afgørelsen om indgåelse af aftalen.